Diari Oficial de la Generalitat Valenciana


Sumari del DOGV 356, del 24-03-1986 (1986/805926)

ORDRE d'11 de març de 1986, de la Conselleria d'Economia i Hisenda, la qual fixa les normes de seguiment de la gestió i modificació dels pressuposts de la Generalitat Valenciana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   356

Data del DOGV
:   24-03-1986

Secció del DOGV
:   ALTRES DISPOSICIONS

Número del document
:   1986/805926


Data del document
:   11-03-1986

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre d'11 de març de 1986, de la Conselleria d'Economia i Hisenda, per la qual es fixen les normes de seguiment de la Gestió i modificació dels Pressupostos de la Generalitat Valenciana.  
Segons que disposa l'article cinqué del Decret 9/86, de 10 de febrer, del Consell de la Generalitat Valenciana, mitjançant el qual es fixen les normes generals de seguiment de la gestió i modificació dels Pressuposts de la Generalitat Valenciana, i a efectes de regular-ne el desplegament i l'aplicació per a l'exercici de 1986, aquesta Conselleria d'Economia i Hisenda considera adient de dictar les normes següents:   
DE L?ÀMBIT D'APLICACIO  
Primera. Ambit d'aplicació.   
J es normes d'aquesta Ordre, en els termes que en cada cas s'estableixen, seran d'aplicació a la gestió i modificació dels Pressuposts de la Generalitat Valenciana i Entitats autònomes de caràcter administratiu.   
DE LA INFORMACIO I SEGUIMENT DE LA GESTIO  
PRESSUPOSTARIA  
Segona. De les despeses de personal.   
1. Cada Conselleria presentarà a la d'Economia i Hisenda una proposta de modificació tècnica de crèdits per a despeses de personal, a fi d'habilitar en cada programa el crèdit fons 117 «Altres despeses de personal no afectades a col·lectiu específic», segons els criteris següents de caràcter general:   
a) L'esmentat crèdit «Altres despeses de personal no afectades a col·lectiu específic» es dotarà mitjançant la minoració dels fons destinats en els restants crèdits de l'article onze, «Sous i salaris», tot prevenint tant noves contractacions, com variacions de nivells retributius.   
b) A la consignació que resulta del crèdit «Altres des peses de personal no afectades a col·lectiu específic», en conseqüència, li correspondrà una plantilla pressupostaria de previsions anuals, per a la qual cosa, i en l'esmentada proposta, hom adjuntarà la revisió (en els susdits termes) de l'annex de dades de personal aprovat en la Llei de Pressuposts per a cada programa.   
c) La contractació de despeses, relativa a la realització de les previsions contemplades en el crèdit fons «Altres despeses de personal no afectades a col·lectiu específic», es tramitarà amb càrrec al crèdit corresponent al règim jurídic del personal origen del compromís. Amb aquesta finalitat, juntament a la remissió del document comptable corresponent a la contractació de la despesa, hom adjuntarà els documents T i T/ de modificació de crèdits, els quals doten el crèdit adient, mitjançant la minoració del crèdit 117.   
Simultàniament, en conseqüència, hom hi adjuntarà la revisió de l'annex de dades de personal   
d) Amb caràcter general, i independentment de la data d'efectivitat de la realització de les previsions, la dotació dels crèdits adients i la subsegüent minoració del crèdit 117, hom l'efectuarà pel cost anual del lloc de treball cobert.   
2. Les modificacions dels annexos de dades de personal per programes, en vigor en cada exercici, seran considerades modificacions del Pressupost, i com a tals, es proposaran a la Conselleria d'Economia i Hisenda segons els criteris següents:   
a) Les dites modificacions que comporten modificació de crèdits es regularan segons el que disposa aquesta Ordre.   
b) Aquelles que no suposen modificació de crèdits es tramitaran com a expedients denominats «Proposta de modificació dels annexos de despeses de personal del programa...», tot incloent la mateixa informació que oferesca l'annex de despeses de personal aprovat en cada legislatura. Així mateix, serà requisit forçós que s'hi adjunten els informes, tant de l'Oficina Pressupostària, com de la Intervenció Delegada, els quals documenten la proposta.   
Tercera. De les despeses de funcionament de la gestió integrada.   
Amb caràcter provisional, fins a l'establiment d'un mecanisme comptable específic, i per a aquells programes corresponents als centres gestors de la despesa, els quals aparesquen relacionats com a «de gestió integrada» en la Llei de Pressuposts de la Generalitat Valenciana, a proposta de cada Conselleria hom habilitarà un crèdit, codificat com a 242 i denominat «despeses de funcionament de gestió integrada», que recollirà la previsió del total de les despeses de funcionament dels esmentats centres.   
El desglossament per subconceptes i la gestió de l'esmentat crèdit seran idèntics a les del crèdit 241 «nous serveis»   
La dotació de l'esmentat crèdit es produirà per la minoració dels restants crèdits del mateix capítol i programa.   
Quarta De la gestió de les transferències corrents i de capital i operacions financeres d'inversió.   
a) De la gestió de les transferències amb caràcter general:   
1. Les diferents Direccions Generals, quatrimestralment, enviaran a la Conselleria d'Economia i Hisenda, dins del primer trimestre, i per a cada un dels crèdits dels capítols quart i seté del pressupost de despeses, una fitxa amb la informació que es recull en el model que figura com annex d'aquesta Ordre.   
2. En l'expedient de convocatòria de qualsevol subvenció o ajuda haurà de constar còpia o certificació del document «A» d'autorització de la despesa, amb indicació expressa del crèdit amb el qual es finança i el seu import, que es destina a atendre les obligacions que es deriven de la convocatòria   
Aquelles convocatòries de subvenció o ajuda, amb càrrec als crèdits del pressupost de despeses de l'exercici de 1986, les quals s'hagen realitzat anteriorment a la data d'efectivitat d'aquesta Ordre, hauran de complimentar en el termini d'un mes els mateixos requisits esmentats en el paràgraf anterior   
3. Els crèdits per a transferències corrents i de capital tindran la condició de nominatius quan de la documentació   
pressupostària aprovada en la llei anual o en la corresponent a les modificacions pressupostàries se'n desprenga de forma inequívoca la seua destinació particular.   
b) Específica de les transferències de capital.   
Les transferències de capital que s'hagen de concedir amb càrrec als Pressuposts de la Generalitat Valenciana, i que no hi tinguen assignació nominativa, precisaran de convocatòria pública en la qual es garantesquen els requisits de concurrència i l'objectivitat en la concessió. Dita convocatòria comprendrà els aspectes següents:   
1. Les normes, terminis i procediments per a la justificació de la utilització de la subvenció.   
2. Presentació per part dels peticionaris d'un programa de treball delimitat temporalment, tot indicant-ne l'evolució per etapes de les realitzacions.   
3. Fixació dels terminis de pagament que es deriven del programa d'execució i justificació per part del beneficiari del compliment de les obligacions que en dimanen de la concessió.   
4. En cas que el preu d'adjudicació del bé, obra o servei per al qual es concedeix la subvenció resultàs inferior al reflectit en la concessió de l'ajuda, l'import d'aquesta es reduirà en la mateixa proporció que es reduesca el preu inicial del bé, obra o servei en qüestió.   
5. El pagament s'ordenarà amb caràcter general, amb la justificació prèvia del compliment de les obligacions determinades en la concessió.   
6. Presentació per part dels particulars, empreses, etc., de l'aval bancari, com a garantia de la subvenció rebuda i amb la finalitat que aquest actue com a garantia en cas que la utilització dels fons siga indeguda.   
7. Les garanties del compliment, per part dels concessionaris, de les subvencions de les obligacions fiscals i davant la Seguretat Social.   
c) Específica d'operacions financeres d'inversió   
Els projectes de finançament a altres mitjançant convenis, amb càrrec a crèdits del capítol VIII, seran considerats per la Conselleria d'Economia i Hisenda, la qual emetrà informe favorable o discrepant. En aquest darrer cos, les discrepàncies seran plantejades al Consell.   
Cinquena. De la comptabilització de les operacions de capital i financeres d'inversió.   
1. La comptabilització de les operacions d'inversió haurà de permetre el seguiment de l'execució dels projectes. Per la qual cosa, cada Conselleria haurà d'anotar els documents comptables tramesos en un Llibre Auxiliar de Comptabilitat de Projectes d'Inversió.   
El Llibre Auxiliar de Comptabilitat de Projectes d'Inversió contindrà, com a mínim, les dades següents:   
a) Aplicació pressupostària.   
b) Número, subnúmero i any de referència del projecte.   
c) Menció expressa si es financia pel Fons de Compensació Interterritorial.   
d) Denominació oficial del projecte.   
e) Municipi on es realitze la inversió.   
f) Anualitat prevista.   
g) Pressupost Autoritzat.   
h) Pressupost Disposat.   
i) Relació de certificacions amb menció de la data, número de document, import de la certificació, acumulat de certificacions i saldo de disposició.   
j) Contractista adjudicatari amb identificació del codi d'identificació fiscal.   
k) Observacions.   
2. Amb els documents comptables amb fase «P», corresponents a projectes finançats amb càrrec al Fons de Compensació Interterritorial, que les Conselleries remetan a la Intervenció General per al seu pagament, s'acompanyarà una còpia d'aquests, dirigida a la Secció de Comptabilitat de l'esmentada Intervenció General, tot indicant-hi en la seva part superior «Justificació de Despeses Finançades pel Fons de Compensació Interterritorial»   
Aquests documents serviran de justificació per a lliurar l'adient certificació davant de la Direcció General de Coordinació amb les Hisendes Territorials del Ministeri d'Economia i Hisenda.   
Sisena. Del seguiment de la gestió de les operacions de capital i financeres d'inversió.   
1. En acabar cada quatrimestre, les Conselleries remetran a la Conselleria d'Economia i Hisenda la documentació següent:   
a) L'estat d'execució dels projectes amb «pressió dels crèdits en fase de disposició i pagaments proposats.   
b) Una proposta de reajustament, si fa el cas, d'anualitats dels projectes no iniciats.   
c) Una proposta, si fa el cas, d'altes de projectes a finançar amb els disponibles de programació que resulten dels reajustaments.   
2. D'acord amb les Conselleries afectades, la Conselleria d'Economia i Hisenda proposarà o resoldrà, segons corresponga, les modificacions del Pressupost necessàries per a la realització de les inversions.   
Setena De les modificacions del Programa d'Inversions que afecten el Pressupost de la Generalitat Valenciana per a 1986.   
1. Tota modificació o substitució de projectes del Programa d'Inversions de la Generalitat Valenciana constitueix una modificació del Pressupost, que serà comunicada a la Conselleria d'Economia i Hisenda. En el termini de deu dies hàbils, aquesta notificarà de la recepció de la modificació o emetrà informe en contra.   
En tot cas, correspondrà al Consell d'aprovar la modificació o substitució de projectes finançats pel Fons de Compensació Interterritorial.   
2. Els requisits necessaris per a la inclusió de projectes en el Programa d'Inversions seran els següents:   
a) Els projectes s'inclouran en el Pressupost de la Generalitat Valenciana per l'import dels crèdits que puguen gestionar-se fins la fase «O» o «OP» dins de cada exercici pressupostari.   
b) Les inversions de la Generalitat hauran de dirigir-se a la consecució dels objectius expressats en el programa a termini mitjà del Govern Valencià.   
c) No podran incloure?s en el Programa d'Inversions projectes que incrementen l'oferta de serveis públics quan hi haja infrautilització d'aquests   
d) En els casos d'adquisicions de gran envergadura, la Conselleria que ho propose haurà d'aportar una memòria de necessitats que especifique i justifique l'adquisició, en el moment de la inclusió en el Programa d'Inversions.   
e) Quan la inversió s'haja d'efectuar sobre un terreny determinat, s'haurà d'aportar certificació que assegure la lliure disponibilitat i l'adeqüada qualificació urbanística d?aquell.   
f) Excepte els casos de finançament finalista, els projectes de transferències de capital a tercers hauran d'aportar l'avantprojecte de convocatòria en el moment de la inclusió en el Programa d'Inversions.   
Vuitena De les modificacions de la relació d'objectius i activitats dels programes aprovats en els Pressuposts.   
1. Les propostes de variacions qualitatives i quantitatives de la relació d?objectius i activitats aprovades per cada programa pressupostari tindran la consideració de modificacions del Pressupost i podran efectuar-se:   
a) Com a conseqüència de modificacions de crèdit.   
b) Com a propostes de modificació que no originen modificació de crèdits, aleshores es proposaran a la Conselleria d'Economia i Hisenda sota l'epígraf «Modificació d'objectiu i activitats del programa ...»   
2. La Conselleria d'Economia i Hisenda, vistes les propostes esmentades, procedirà a les revisions adients o bé en plantejarà al Consell l'aprovació, segons convinga, tot notificant, sempre, a la Conselleria que ho propose l'efectivitat de la modificació proposada.   
DE LES MODIFICACIONS DELS CREDITS  
Novena Tipus de modificació i la seua aprovació.   
1. Segons el contingut de les lleis d'Hisenda Pública i de Pressuposts de la Generalitat Valenciana per a 1986, i a efectes del seu tractament i la seua denominació homogenis, la modificació de crèdit pot ser dels següents tipus:   
a) Crèdits extraordinaris.   
b) Suplements de crèdit.   
c) Habilitacions de crèdit.   
d) Transferències de crèdit.   
e) Generacions de crèdit.   
f) Incorporacions de crèdit.   
g) Anul·lacions de crèdits.   
2. Segons les disposicions de les esmentades lleis, l'aprovació de cada tipus de modificació correspon als òrgans següents:   
Corts Valencianes  
- Crèdits extraordinaris.   
- Suplements de Crèdits.   
Govern Valencià  
- Habilitacions de crèdit que suposen obertura d'un capítol de despesa existent en un programa.   
- Transferències entre crèdits de diferents programes d'una mateixa funció.   
Conselleria d'Economia i Hisenda  
- Habilitacions de crèdit en capítols de despesa dotats pressupostàriament.   
- Transferències entre crèdits d'un mateix programa.   
- Generacions de crèdit.   
- Incorporacions de Romanents.   
- Anul·lacions de crèdit.   
Conselleries i Presidències d'Entitats Autònomes respecte dels seus Pressuposts.   
- Redistribució dels crèdits del capítol segon d'un mateix programa, mitjançant transferències i/o habilitacions.   
- Redistribució dels crèdits, de diferents conceptes d'un mateix article pressupostari, dels capítols quart, seté i vuité, amb les excepcions i requisits derivats de les disposicions d'aquesta Ordre.   
3. Així mateix, els expedients podran referir-se a modificacions tècniques i de la base de dades dels pressuposts, segons el que disposa aquesta Ordre, i l'aprovació de les quals correspondrà, sempre, a la Conselleria d'Economia i Hisenda.   
Deu. Iniciació dels expedients.   
1. Els expedients de modificació de crèdits seran iniciats pels òrgans responsables de la gestió i execució dels programes pressupostaris corresponents.   
2. Si tot fent ús de les seues atribucions, la Conselleria d'Economia i Hisenda inicia una modificació en els crèdits d'una Conselleria determinada, haurà de comunicar-li-la, tot recaptant un informe de l'Oficina Pressupostària corresponent, amb l'elevació prèvia d'aquest al Consell.   
3. Cada expedient de modificació de crèdits contemplarà exclusivament un sol tipus de modificació dels relacionats en l'article nové d'aquesta Ordre. Malgrat tot, podran tramitar se conjuntament, tant transferències i habilitacions de crèdit de capítols dotats pressupostàriament, com generacions i anul·lacions de crèdits.   
Onze. Codificació dels expedients.   
1. Tot expedient es numerarà en la pròpia Conselleria que l'expedesca, tot ajustant-se a l'«pressió numèrica següent:   
 . / . tal que els dos primers dígits «pressaran la Secció afectada i els altres tres restants ordenaran el número d'expedients tramesos per aqueixa Secció (001, 002, 003, ...) de manera que la Conselleria d'Economia i Hisenda els rebrà amb numeració correlativa; rere la barra s'anotaran les dues darreres xifres de l'exercici econòmic afectat, i els tres darrers dígits els completarà la Direcció General de Pressupostos, tot indicant amb aquests el número que ocupa en el total d'expedients tramesos per totes les Seccions.   
2. En el supòsit contemplat en l'apartat 2 de l'article desé d'aquesta Ordre, la Conselleria d'Economia i Hisenda comunicarà a la Conselleria afectada la corresponent assignació de número d'expedient, evitant així tota duplicitat en la numeració.   
Dotze. Documentació i contingut de caràcter general.   
Tot expedient de modificació de crèdits, independentment de quanta documentació o informes es consideren adients, necessàriament contindrà:   
1. Proposta o Resolució, segons vinga del Conseller o autoritat en qui haja delegat reglamentàriament, havent de quedar clar, tant en una, com en altra, el tipus de modificació, l'import global i els programes afectats.   
2. Un informe de l'Oficina Pressupostària, tot complimentant en les fitxes que figuren en l'Annex com IOP, subscrit pel responsable d'aquesta i que contindrà els punts següents:   
1r. Origen i necessitat de la modificació.   
2n. Incidència en els objectius i activitats del programa   
Es raonarà en aquest punt la incidència de la modificació respecte del compliment dels objectius i del desplegament de les activitats.   
Si de la incidència referida es desprén la necessitat de variar la relació dels objectius i/o activitats programades, es complimentarà la fitxa que figura en l'Annex com MP, per a cada objectiu afectat.   
3r. Estudi i proposta de finançament.   
Aquest punt es complimentarà tan sols quan es tracte de propostes de generació o anul·lació de Crèdit, crèdits extraordinaris o suplements de crèdit, tot exposant de forma detallada la proposta de finançament, la qual, de forma ineludible, farà referència a la documentació que, com a justificant, s'adjunte com annex a l'expedient.   
3. Un informe de la Intervenció Delegada, que contindrà   
- Descripció de la modificació (tipus, import i programa)   
- Normes legals en què es recolza.   
- Possibilitat de minorar, si fa el cas, els crèdits proposats, per no estar aquests compromesos.   
- Totes les consideracions que entenga oportunes a efectes del tractament de la modificació.   
4. Detall dels crèdits a modificar.   
La relació dels crèdits afectats es detallarà en les fitxes d'altes i/o baixes que figuren en l'Annex com a MC, amb les precissions següents:   
a) En la columna «aplicacions» es relacionaran els crèdits per aquest ordre: Secció, Serveis, Concepte i Programa.   
b) Les columnes d'aplicacions, imports i total per programa hauran de sumar-se tot detallant els totals en els espais reservats a aquest efecte.   
c) Cas de què la quantitat de crèdits a relacionar excedisca de la capacitat d'una fitxa MC, hom utilitzarà tantes com fora necessari, havent de contenir cadascuna d'elles tant les signatures preceptives, com els totals de les columnes considerades independentment.   
Tretze. Consideracions específiques.   
1. Sense perjudici de la remissió preceptiva de les corresponents Resolucions produïdes per aquells expedients de modificació, l'autorització dels quals siga competència de les Conselleries o Entitats Autònomes, la Conselleria d'Economia i Hisenda podrà sol·licitar guanta informació crega necessària per a l'oportuna instrumentació.   
2. Tota proposta o Resolució que tracte de minorar crèdits, que prèviament hagen estat habilitats o augmentats, o be d'augmentar crèdits que hagen seguí objecte de minoració o anul·lació, haurà de contindre en el punt primer de l'informe preceptiu de l'Oficina Pressupostària (IOP) les raons que justifiquen la modificació de cadascun dels esmentats crèdits.   
3. De les modificacions que afecten a crèdits de operacions de capital i financeres d'inversió.   
a) A tota proposta o Resolució de modificació de crèdits dels capítols VI «Inversions reals», VII «Transferències de capital» i VIII «Actius financers» hom hi adjuntarà, a més de la documentació general, les fitxes normalitzades de modificació de projectes que figuren en l'annex d'aquesta Ordre.   
b) Correspondrà al Consell aprovar les modificacions de crèdits que afecten a projectes finançats pel Fons de Compensació Interterritorial.   
c) Si la modificació comporta la proposta d'inclusió de nous projectes, es complimentarà la fitxa «d?Altes de projectes en el Programa d'Inversions», que figura en l'annex d'aquesta Ordre.   
4. De les propostes de modificació de crèdits dels capítols quart i seté.   
a) Les propostes i Resolucions de modificació de crèdits dels capítols quart i seté inclouran com a documentació específica la fitxa actualitzada que figura en l'annex, per a cadascun dels crèdits afectats.   
b) Les propostes que indaguen minoració de crèdits per a transferències de caràcter nominatiu seran elevades per a què el Consell les aprove, i inclouran una memòria que acredite la possibilitat de variació del compromís programat.   
5. De les propostes de generació de crèdits.   
Complementàriament a allò disposat amb caràcter general en aquesta Ordre, les propostes de generació de crèdits inclouran la documentació següent:   
a) Generacions per ingressos de caràcter finalista. Justificació raonada, en el punt I de l'Informe de l'Oficina Pressupostària, de què els crèdits la generació dels quals es proposa, garantitzen l'assoliment dels fins objecte de l'ingrés.   
Així mateix s?acompanyarà de documentació fefaent de l'existència del dret a l'ingrés, així com de les condicions i terminis en què aquest es produirà.   
b) Generacions per ingressos de caràcter no finalista. Hom acompanyarà còpies de les cartes de pagament, justificants de la recepció de l'ingrés.   
c) Generacions per recaptació de taxes i altres ingressos. Segons els estats de recaptació podran proposar-se generacions o anul·lacions de crèdit d'ençà el segon trimestre; les propostes inclouran una memòria que analitze l'estat d?execució del conjunt dels ingressos gestionats per la Conselleria.   
6. De les modificacions dels crèdits per a despeses de personal.   
a) Les propostes de modificació de crèdits del capítol primer inclouran en l'informe de l'Oficina Pressupostària una memòria que analitze la repercusió en exercicis futurs de la consolidació de la despesa objecte de la proposta. Així mateix hom inclourà en la memòria un apartat específic que analitze la incidència de la modificació en la plantilla pressupostària vigent, tot adjuntant, si fa el cos, una proposta de modificació d'aquesta, en la qual es facilitarà la mateixa informació que oferesca l'annex de despeses de personal aprovat en cada legislatura.   
b) Serà requisit indispensable per procedir a la tramitació d'aquests expedients que l'informe de la Intervenció Delegada acredite, tant l'existència de crèdit disponible suficient, com la inexistència de compromisos de despesa en curs de tramitació amb càrrec als crèdits a minorar.   
7. De les modificacions tècniques i de la base de dades. Hom entendrà com a modificacions tècniques i de la base de dades, tot denominant-les «Modificacions Tècniques», aquestes:   
1. Les derivades d'errors comesos en l'adscripció a crèdits pressupostaris dels guanys del personal, respecte a la interpretació de les seues categories i nivells, conceptes retributius, règim jurídic o adscripció als programes.   
2. Les derivades de les variacions en la classificació econòmica, les quals considere la Intervenció General adient d'efectuar.   
3. Les derivades d'errors en l'adscripció al crèdit pressupostari, en contradicció amb el tenor literal corresponent, que figura en els models descriptius dels programes aprovats com a documentació annexa a la Llei de Pressupostos anual.  
Catorze. De la instrumentació de les modificacions de crèdit  
Les modificacions de crèdits no seran executives fins el moment en el qual, mitjançant la Intervenció General, hom les anote en la Comptabilitat Principal de la Generalitat Valenciana.   
La dita anotació haurà de comunicar-se a la Direcció General de Pressupostos, a la Conselleria interessada i a la Intervenció Delegada en dita Conselleria.   
València a 11 de març de 1986.   
El Conseller d?Economia i Hisenda,  
ANTONI BIRLANGA I CASANOVA   
Veure imatge